**VF Corporation** on yhdysvaltalainen vaatealan yritys, joka valmistaa, valmistuttaa ja myy urheilu- ja ulkoiluvaatteita, farkkuja, alusvaatteita, laukkuja, jalkineita ja työvaatteita. Syksyllä 2018 VF kertoi jakautuvansa kahdeksi erilliseksi pörssiyhtiöksi, joista uusi Kontoor Brands, Inc. huolehtii farkkubisneksestä. Samassa yhteydessä VF:n pääkonttori siirretään Pohjois-Carolinan Greensborosta Coloradon Denveriin, mutta Kontoorin pääkonttori perustetaan Greensboroon.

Yrityksen vaatemerkkejä ovat *For All Mankind, Ella Moss, Bulwark, Lee, Rustler, Majestic Athletic, Nautica, JanSport, Wrangler, Rock & Republic, Eagle Creek, The North Face, SmartWool, Riders by Lee, Reef, Kipling, Red Kap, Horace Small, Splendid, Seven for All Mankind, Lucy Activewear, Timberland, Napapijri, Eastpak* ja *Vans*.

VF Corporation teetti tuotteensa vuonna 2014 etupäässä Kiinassa (26 %), Yhdysvalloissa (21 %), Intiassa (7 %), Vietnamissa (5 %), Bangladeshissä (4 %), Meksikossa (4 %), Turkissa (2 %) ja Pakistanissa (2 %).

Historiaa
---------

Yritys perustettiin Pennsylvanian osavaltiossa vuonna 1899 nimellä *Reading Glove and Mitten Manufacturing Company*. Perustajia olivat John Barbey ja joukko sijoittajia. Vuonna 1919 yritys ryhtyi valmistamaan alusvaatteita ja muutti nimensä muotoon *Vanity Fair Mills*. Se osti Lee-farkkuja valmistavan H.D. Lee Companyn vuonna 1969 ja muutti nimensä VF Corporationiksi. Wrangler-farkkujen valmistajan Blue Bellin VF osti 1986; toinen kaupassa saatu tuotemerkki oli JanSport. Tämä yrityskauppa kaksinkertaisti VF:n koon ja teki siitä maailman suurimman vaatealalla toimivan pörssiyhtiön.

Vuonna 2007 VF myi alusvaatebisneksensä Fruit of the Loomille 350 miljoonalla dollarilla ja osti Majestic Athleticin, Seven for All Mankind -farkkumerkin ja Lucy Activewearin. Vuonna 2011 VF osti Timberland-kenkäyrityksen.

VF Corporationin vaatemerkkejä
------------------------------

### Farkkumerkkejä

* Wrangler
* Lee
* Rustlers
* 7 For All Mankind
* 20X
* Chic
* Rock & Republic

### Työ- ja urheiluvaatteita

* Red Kap
* The Force
* Horace Small
* Bulwark Protective Apparel
* Chef Designs
* Majestic Athletic

### Ulkoiluvaatteita

* Eastpak
* JanSport
* Napapijri
* Nautica
* The North Face
* Reef
* Eagle Creek
* SmartWool
* Lucy

### Jalkineita ja laukkuja

* Kipling
* Timberland
* Vans

### Muuta

* Ella Moss
* Splendid
* Supreme

Lähteet
-------

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:VF Corporation 

1. ↑  Financial Highlights 2013, VF Corp. Viitattu 13.9.2014.
2. ↑  ‘Jeansboro Day in Greensboro’: Wrangler Pays Tribute to North Carolina’s Legacy of Denim  17.11.2015. Greensboro, NC:  VF Corporation. Viitattu 26.2.2019. (englanniksi)
3. ↑  Schmitt, Eric: VF and Blue Bell Agree to $378 Million Merger *The New York Times*.  28.7.1986. Viitattu 26.2.2019. (englanniksi)
4. ↑  Cornatzer, Mary: VF Corp is moving its headquarters from Greensboro to Denver; jeans will stay behind *Raleigh News & Observer*.  13.8.2018. Viitattu 26.2.2019. (englanniksi)
5. ↑  VF Corporation Announces Company Name for Jeanswear Business Following Planned Separation: Kontoor Brands, Inc.  6.12.2018. Greensboro, NC:  VF Corporation. Viitattu 26.2.2019. (englanniksi)
6. 1 2  Profile: VF Corporation, cleanclothes.org. Viitattu 13.9.2014.
7. ↑  VF Imagewear Inc Acquires Majestic Athletic (Arkistoitu – Internet Archive), Reuters 28.2.2007. Viitattu 13.9.2014.
8. ↑  VF to acquire 7 for All Mankind, Los Angeles Times 27.7.2007. Viitattu 13.9.2014.
9. ↑  VF Corporation to Buy Timberland, The New York Times 13.6.2011. Viitattu 13.9.2014.